CELEX: 32017D0464
Language: sl
Date: 2017-03-07 00:00:00
Title: Sklep Političnega in varnostnega odbora (SZVP) 2017/464 z dne 7. marca 2017 o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa BiH/21/2014 (BiH/24/2017)

17.3.2017   
            
            
               SL
            
            
               Uradni list Evropske unije
            
            
               L 72/70
            
         SKLEP POLITIČNEGA IN VARNOSTNEGA ODBORA (SZVP) 2017/464
   z dne 7. marca 2017
   o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa BiH/21/2014 (BiH/24/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:
   
               (1)
            
            
               Svet je v skladu s členom 6(1) Skupnega ukrepa 2004/570/SZVP za sprejemanje ustreznih sklepov o imenovanju poveljnika operacije EU pooblastil Politični in varnostni odbor (PVO).
            
         
               (2)
            
            
               PVO je 18. marca 2014 sprejel Sklep BiH/21/2014 (2) o imenovanju generala Adriana BRADSHAWA, namestnika vrhovnega poveljnika zavezniških sil v Evropi (DSACEUR), za poveljnika operacije EU za vojaško operacijo Evropske unije v Bosni in Hercegovini.
            
         
               (3)
            
            
               Zveza NATO je sklenila na mesto generala Adriana BRADSHAWA za namestnika vrhovnega poveljnika zavezniških sil v Evropi imenovati generalpodpolkovnika Jamesa EVERARDA. Slednji začne opravljati dolžnosti 28. marca 2017. Generalpodpolkovnik James EVERARD bi moral generala Adriana BRADSHAWA nadomestiti tudi v vlogi poveljnika operacije EU v okviru vojaške operacije Evropske unije v Bosni in Hercegovini.
            
         
               (4)
            
            
               Sklep BiH/21/2014 bi bilo zato treba razveljaviti.
            
         
               (5)
            
            
               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.
            
         
               (6)
            
            
               Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice zveze NATO ali pogodbenice „Partnerstva za mir“ in so v ta namen sklenile dvostranske sporazume o varnosti z zvezo NATO –
            
         SPREJEL NASLEDNJI SKLEP:
   Člen 1
   Generalpodpolkovnik James EVERARD je od 28. marca 2017 imenovan za poveljnika operacije EU v okviru vojaške operacije Evropske unije v Bosni in Hercegovini.
   Člen 2
   Sklep BiH/21/2014 se razveljavi.
   Člen 3
   Ta sklep začne veljati 28. marca 2017.
   
      V Bruslju, 7. marca 2017
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 252, 28.7.2004, str. 10.
   
      (2)  Sklep Političnega in varnostnega odbora BiH/21/2014 z dne 18. marca 2014 o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa BiH/17/2011 (UL L 95, 29.3.2014, str. 29).